મોદીએ જાસપુરમાં સર્જાનારા વિશ્વ ઉમિયા ધામ મંદિર અને સંકુલનું ભૂમિપૂજન કરી, તકતીનું અનાવરણ કરી પ્રારંભે ‘બોલ મારી મા… ઉમિયા મા’ તથા ‘પરાક્રમી ભારત કે લિયે… વિજયી ભારત કે લિયે… વીર જવાનો કે લિયે… ભારત માતા કી જય’-જયકારા પાટીદાર સમાજ પાસે બોલાવડાવ્યા હતા અને જણાવ્યું હતું કે, હવે આ દેશમાં ધીમા ગતિ ચાલવાની નથી, થાગડથીંગડ કામ થવાનું નથી, નાનું- નાનું નહીં ચાલે, મોટું જ કરવું છે, બોલો, કરવું છે ને… (શ્રોતા મોટેથી બોલ્યા- હા), થઇ રહ્યું છે ને… (શ્રોતા ફરી મોટેથી બોલ્યા (-હા), જો આ મિજાજ ના હોત તો સરદાર પટેલનું વિશ્વમાં સૌથી ઊંચામાં ઊંચું સ્ટેચ્યૂ સર્જાયું ના હોત, બુલેટ ટ્રેનનું કામ શરૂ ના થયું હોત, કેટલાકને આમાં તકલીફ થાય તો ભલે થાય, વીર જવાનો પરાક્રમ કરે તો નાનું શું કામ કરે ?